**SCRISORI DE DRAGOSTE**

*Irimescu Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ți-am scris pe frunze-a mea iubire

Să știe codrul că mi-e greu

Când vântul va sufla prin ele

Și-o lua cu el amorul meu.

Ți-am scris iubirea, ție, floare

Să mă scobor într-un sărut,

Alunecând desculț pe buze,

Printre petalele-ți de lut.

Am pus iubirea-n stropi de rouă

Din ochiul blândei dimineți,

Să-ți picure încet în suflet,

Licoarea nesfârșitei vieți.

Ți-am scris iubirea într-un vis

Pe care nu l-ai cunoscut,

Nicicând în viața ce-ai trăit,

Nicicând prin moartea ce-ai trecut.

Ți-am pus iubirea într-o stea

Să-ți fie far prin nopți când treci,

Pe marea gândului hoinar,

La braț etern să mă petreci.

Ți-am scris iubirea în cuvânt

Să crească din a Lui suflare,

Ca valul inviat de vânt,

Ce se întoarce-n a Lui Mare.

Din Soarele care-ți străluce

O rază prinde un penel

Și scrijelește-n trup subțire,

Scrisori de dragoste de El.